नवम्बर 2006, भोजपुरी साहित्य अउर आंदोलन खातिर काम कइ रहल सबसे बडहन संस्था अखिल भारतीय भोजपुरी साहित्य सम्मेलन के राष्ट्रीय अधिवेशन के मंच, अउर ओह मंच पर विराजमान दू-दूगो केन्द्रीय मंत्री - श्रीमती मीरा कुमार अउर श्री रधुवंश नारायण सिंह। श्रीमती मीरा कुमार त भोजपुरिया क्षेत्र के बेटी हई, त भोजपुरी के मान्यता संसद के अगिला सत्र में कराये के बात करबे कइली, लेकिन उनुका संगे-संगे रघुवंश बाबु भी भोजपुरिये में आपन भाषण देत, एह भाषा के संविधान के आठवीं अनुसूची में ले आये खातिर जान लगा दिहला के वादा कइलन। सामने बइठल हजारन लोगन के भीड उत्साहित होके ताली बजावत रहे कि अब भोजपुरी के संविधान के आठवीं अनुसूची में जाये से केहु ना रोक पाई।
bho_Deva